rejauldu/bengali-wikipedia huggingface dataset:
থাম্ব|অ্যাস টু মাউথের শৈল্পিক পেন্সিল চিত্র অ্যাস টু মাউথ (পর্নোগ্রাফিতে সংক্ষেপে এটিএম বা এটুএম) যৌনশিল্প সংক্রান্ত একটি অপশাব্দিক পরিভাষা যা দিয়ে পায়ুসঙ্গমের পরপরই মুখমৈথুন করাকে বোঝায়। অর্থাৎ পরিভাষাটি মূলত এমন যৌনচর্চা বোঝাতে ব্যবহৃত হয় যেখানে সঙ্গমে অংশগ্রহণকারী সঙ্গীর পায়ুতে একটি উত্থিত শিশ্ন প্রবেশ করিয়ে আবার বের করার পর তা ঐ সঙ্গী বা তৃতীয় কোন অংশগ্রহণকারীর মুখে প্রবেশ করানো হয়।   স্বাস্থ্য ঝুঁকি  যদি অ্যাস টু মাউথের প্রাপক তার নিজের মলদ্বার থেকে সরানো কোনও লিঙ্গ বা বস্তুর উপর শিশ্ন-মুখমৈথুন করে, তবে স্বাস্থ্যের ঝুঁকি সাধারণত গ্যাস্ট্রোইনটেস্টাইনাল ট্র্যাক্টের ব্যাঘাতের মধ্যে সীমাবদ্ধ থাকে। যদি প্রাপকের অ্যানো-রেকটাল অঞ্চলটি গনোরিয়ার মতো যৌনবাহিত রোগে সংক্রামিত থাকে তবে সেই ব্যক্তির মুখ বা গলায় সংক্রমণ ছড়ানোর একটি অতিরিক্ত ঝুঁকি থেকে যায়।  অন্ত্রের পরজীবী এবং অন্যান্য জীব মলের বাহিত হতে পারে। যৌন বাহিত রোগ বা পরজীবী সংক্রমণের ঝুঁকি শুধুমাত্র তখনই থাকে যখন সংক্রামিত ব্যক্তির থেকে মল কণা একটি অসংক্রমিত ব্যক্তির মুখে যায়। "Detection of Hepatitis A Virus in the Feces of Patients with Naturally Acquired Infections", JSTOR: The Journal of Infectious Diseases, Vol 141, No. 2   পর্ন শিল্পে  পর্ণ শিল্পের অভিনয়কারীরা প্রায়ই পায়ূ যৌনতার ক্রম চিত্রায়িত করার আগে এনিমা ব্যবহার করে; যাইহোক, এটি প্রাথমিকভাবে রোগ প্রতিরোধের পরিবর্তে ভিডিওতে কোনও মলের উপস্থিতির সম্ভাবনা দূর করার জন্য।  অ্যাস টু মাউথ, অ্যাস টু মাউথের একটি রূপের সাথে এটিওজিএম (অন্য মেয়েদের মুখের কাছে অ্যাস), ২০০০ এর দশকের গোড়ার দিকে হার্ডকোর পর্নোগ্রাফিতে আরও ঘন ঘন প্রদর্শিত হতে শুরু করে, পরের দশকে এটি বাড়ে জনপ্রিয়তা দেখে।    আরও দেখুন    পায়ুলেহন  কপ্রোফিলিয়া  পেগিং   তথ্যসূত্র    বহিঃসংযোগ   বিষয়শ্রেণী:পর্নোগ্রাফি পরিভাষা বিষয়শ্রেণী:যৌনক্রিয়া বিষয়শ্রেণী:মৌখিক কামোত্তেজকতা বিষয়শ্রেণী:পায়ু কামোত্তেজকতা বিষয়শ্রেণী:অপর্যালোচিত অনুবাদসহ পাতা
স্বাভিমানি পক্ষ হল ভারতের মহারাষ্ট্রের একটি রাজনৈতিক দল, যা ২০০৪ সালে শরদ জোশীর নেতৃত্বে শেটকারি সংগঠন থেকে বিভক্ত হওয়ার পর রাজু শেট্টি দ্বারা স্বাভিমানি শেটকারি সংগঠনের রাজনৈতিক শাখা হিসেবে গঠিত হয়। ২০০৪ সালে রাজু শেট্টি স্বাভিমানি পক্ষের প্রার্থী হিসাবে শিরোল কেন্দ্র থেকে মহারাষ্ট্র বিধানসভায় নির্বাচিত হন। পরে, তিনি ২০০৯ সালে পঞ্চদশ লোকসভায় হাটকানঙ্গে আসন থেকে নির্বাচিত হন। ২০১৯ সালে দেবেন্দ্র মহাদেবরাও ভুয়ার স্বাভিমানি পক্ষের প্রার্থী হিসাবে মোর্শি নির্বাচনী এলাকা থেকে মহারাষ্ট্র বিধানসভায় নির্বাচিত হন।  দলটি ২০১৪ সালে ভারতীয় জনতা পার্টির নেতৃত্বাধীন জাতীয় গণতান্ত্রিক জোটে যোগ দেয়। এবং ২০১৪ সালের ভারতীয় সাধারণ নির্বাচনে শেট্টি নির্বাচিত হলে একটি আসনে জয়লাভ করে।   সূত্র    বহিঃসংযোগ    স্বাভিমানী কৃষক সংগঠনের ওয়েবসাইট  বিষয়শ্রেণী:মহারাষ্ট্রের রাজনৈতিক দল বিষয়শ্রেণী:১৯৯৪-এ প্রতিষ্ঠিত রাজনৈতিক দল বিষয়শ্রেণী:ভারতের উদারপন্থী দল বিষয়শ্রেণী:ভারতের রক্ষণশীল দল বিষয়শ্রেণী:রক্ষণশীল উদারপন্থী দল
250px|থাম্ব|ডান|জোড়াসাঁকো ঠাকুরবাড়িতে ২০১৬ খ্রিস্টাব্দে অনুষ্ঠিত বসন্ত উৎসব উদযাপনের একটি দৃশ্য। বসন্ত উৎসব হল পশ্চিমবঙ্গ বাঙালীদের দ্বারা উদযাপিত একটি উৎসব। উৎসবটি প্রতিবছর ফাল্গুনী পূর্ণিমায় উদযাপিত হয়। পশ্চিমবঙ্গ ও বাঙালি অধ্যুষিত অন্যান্য ভারতীয় রাজ্যে উৎসবের প্রভাব পরিলক্ষিত হয়; শান্তিনিকেতনে উৎসবের সবচেয়ে বৃহৎ আয়োজন দেখা যায়।  এই উৎসবটি বিংশ শতাব্দীর তৃতীয় দশে পশ্চিমবঙ্গের শান্তিনিকেতনে শুরু হয়েছিল। রবীন্দ্রনাথ ঠাকুর বসন্ত উৎসবকে শ্রীময় ও সুসংস্কৃত করে তুলেছিলেন। এই উৎসবে হোলি ও বাংলার নিজস্ব দোল উৎসবের মার্জিত রূপ দেখা যায়।   ইতিহাস   পারম্ভিক  রবীন্দ্রনাথ ঠাকুরের পুত্র শমীন্দ্রনাথ ঠাকুর ১৯০৭ সালে ঋতু-উৎসবের সূচনা করেছিলেন, তবে দোলের দিন অনুষ্ঠিত হয়নি। তারপর বিভিন্ন সময়ে ভিন্ন ভিন্ন তিথিতে শান্তিনিকেতনের আশ্রমে বসন্ত উদ্‌যাপন হয়েছে। বসন্তের গান গাইতে গাইতে আশ্রম পরিক্রমার রেওয়াজ ছিল।   উদ্ভব  শান্তিনিকেতনে ১৯২৩ খ্রিস্টাব্দে বসন্ত উৎসবের সূচনা হয়েছিল; ফাল্গুনী পূর্ণিমায় আশ্রম-সম্মিলনীর অধিবেশনে বসন্তোৎসবের আয়োজন হয়েছিল। উৎসবটি ১৯২৩ খ্রিস্টাব্দ থেকে নিয়মিত ভাবে আয়োজিত হয়।  তথ্যসূত্র  বিষয়শ্রেণী:পশ্চিমবঙ্গের সংস্কৃতি
আলিমুল ইসলাম একজন বাংলাদেশী কৃষিবিদ। তিনি বাংলাদেশ কৃষি বিশ্ববিদ্যালয়ের ভেটেরিনারি অনুষদের মাইক্রোবায়োলজি অ্যান্ড হাইজিন বিভাগের অধ্যাপক এবং সিলেট কৃষি বিশ্ববিদ্যালয়ের বর্তমান উপাচার্য।   শিক্ষাজীবন  আলিমুল বাংলাদেশ কৃষি বিশ্ববিদ্যালয় থেকে ডক্টর অব ভেটেরিনারি মেডিসিন (ডিভিএম) ডিগ্রি অর্জন করেন। এরপর তিনি একই বিশ্ববিদ্যালয় থেকে এমএসসি এবং পিএইচডি ডিগ্রি অর্জন করেন। তিনি জাপানের নাগাসাকিতে অবস্থিত ইনস্টিটিউট অব ট্রপিকাল মেডিসিন (ডব্লিউএইচও রেফারেন্স সেন্টার) থেকে পোস্ট ডক্টরাল গবেষণা সম্পন্ন করেন।   কর্মজীবন  আলিমুল ইসলাম ১৯৮৯ সালে বাংলাদেশ কৃষি বিশ্ববিদ্যালয়ের ফিজিওলজি বিভাগে প্রভাষক হিসেবে শিক্ষকতা শুরু করেন। ১৯৯৫ সালে তিনি মাইক্রোবায়োলজি অ্যান্ড হাইজিন বিভাগে সহকারী অধ্যাপক নিযুক্ত হন। ২০০০ সালে তিনি একই বিভাগে সহযোগী অধ্যাপক এবং ২০০৪ সালে অধ্যাপক পদে পদোন্নতি লাভ করেন। তিনি বহু গবেষণা প্রকল্প বাস্তবায়ন ও বৈজ্ঞানিক সম্মেলনে প্রবন্ধ উপস্থাপন করেছেন। দেশীয় ও আন্তর্জতিক জার্নালে তার শতাধিক গবেষণা নিবন্ধ প্রকাশিত হয়েছে। ২০২৪ সালের ১৭ অক্টোবর তিনি সিলেট কৃষি বিশ্ববিদ্যালয়ের উপাচার্য নিযুক্ত হন এবং ২০ অক্টোবর আনুষ্ঠানিকভাবে দায়িত্ব গ্রহণ করেন।   তথ্যসূত্র   বিষয়শ্রেণী:সিলেট কৃষি বিশ্ববিদ্যালয়ের উপাচার্য বিষয়শ্রেণী:বাংলাদেশ কৃষি বিশ্ববিদ্যালয়ের শিক্ষক বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
মহাবিশ্বের তাপ মৃত্যু হল একটি অনুকল্প  যা বিশ্ব-ব্রহ্মাণ্ডের শেষ পরিণতি অর্থাৎ অন্তের কথা বোঝায়। মহাবিশ্ব মুক্ত তাপগতীয় শক্তিবিহীন এক অবস্থা প্রাপ্ত হয়। যখন শক্তি সবকিছুতে সমান হয়, বা গোটা মহাবিশ্বে 'তাপগতীয় সমতা' দেখা দেয়, সেই অবস্থাকে মহাবিশ্বের তাপ মৃত্যু বলা হয়। মহাবিশ্বে শক্তির প্রয়োজন হয় এবং কোনো কাজ করতে পারা যায় না বা কোনো ধরনের জীবন মহাবিশ্বে বেঁচে থাকা সম্ভব হয় না। এই অনুকল্পের মতে, মহাবিশ্বে 'কাজ করার ক্ষমতা' অতি সহজে হারিয়ে যায়, বিশৃংখলতা থেকে সুশৃংখলতার দিকে।  এটি তাপগতিবিজ্ঞানের দ্বিতীয় নিয়মের ওপরে প্রতিষ্ঠিত।  মহাবিশ্বের তাপ মৃত্যুর কথা সর্বপ্রথম উইলিয়াম থমসন (লর্ড কেলভিন) ১৮৫০ খ্রীষ্টাব্দে বলেছিলেন। 175px|right|thumb|লর্ড কেলভিন ১৮৫২ খ্রীষ্টাব্দে সর্বপ্রথম তাপ মৃত্যুর ধারণা প্রকাশ করেন ইতিহাস এই অনুকল্পের অধিসূচনা হয়েছিল ১৯ শতকের বিজ্ঞানীদের দেওয়া তাপগতিবিদ্যার প্রথম এবং দ্বিতীয় নিয়ম থেকে। এই ক্ষেত্রে উইলিয়াম থমসনের নাম উল্লেখনীয়। বিভিন্ন পরীক্ষার পরে বলা হয়েছিল: "তাপ কোনো বস্তু নয়, কিন্তু এটি যান্ত্রিক প্রভাবের এক গতিশীল রূপ, আমি স্বীকার করি যে যান্ত্রিক কার্য এবং তাপের মধ্যকার কারণ এবং প্রভাবে এক সমতা আছে।" পরবর্তীতে হার্মান ভন হেল্মহল্টজ এবং উইলিয়াম র্যাঙ্কায়িন তাপ মৃত্যুর শাস্ত্র উন্নত করেন।Thomson, William. (1951). " On the Dynamical Theory of Heat , with Numerical results deduced from Mr Joule's Equivalent of a Thermal Unit, and M. Regnault's Observations on Steam. "Excerpts. [§§1-14 & §§ 99-100], Transactions of the Royal Society of Edinburgh, March, 1851; and Philosophical Magazine IV 1852, [from Mathematical and Physical Papers, vol i, art XLVIII, pp 174]Physics Timeline (Helmholtz and Heat Death, 1854  তাপ মৃত্যুর সময়রেখা যেহেতু তাপ মৃত্যুই একমাত্র সম্ভাব্য ফলাফল, এবং এই শাস্ত্রের কোনো প্রমাণ নেই, সেজন্য নিচে উল্লেখ করা সময় উক্ত মতবাদে প্রচলিত পরিকল্প বোঝায়।  অধঃপতনের যুগ: ১০১৪ বছর থেকে ১০৪০ পর্যন্ত তারকামণ্ডল এবং তারাসমূহ উৎপাদন বন্ধ করে: ১০১৪ গ্রহের পরিমণ্ডল থেকে আরম্ভ করে: ১০১৫ বছর নক্ষত্রের পরিমণ্ডল থেকে আরম্ভ করে: ১০১৬বছর  এক সম্ভব পার্থক্য  তথ্যসূত্র  বহিঃসংযোগ  বিষয়শ্রেণী:মহাবিশ্ব বিষয়শ্রেণী:তাপগতিবিজ্ঞান
থাম্ব|ডান|আইসল্যান্ডিক ফ্ল্যাগশিপ ICGV Þór, ২৭ অক্টোবর ২০১১, Reykjavíkআইসল্যান্ডের প্রতিরক্ষা বাহিনী আইসল্যান্ডিক কোস্ট গার্ড নিয়ে গঠিত, যারা আইসল্যান্ডের জলসীমায় টহল দেয় এবং এর আকাশসীমা নিরীক্ষণ করে, এবং অন্যান্য পরিষেবা যেমন জাতীয় কমিশনারের জাতীয় নিরাপত্তা এবং বিশেষ বাহিনী ইউনিট। Varnarmálastofnun Íslands.   আইসল্যান্ড একটি শান্তিকামী দেশ এবং ১৮৫৯ হতে এর নিজস্ব কোনো সামরিক বাহিনী নাই। অবশ্য এদেশের সংবিধানে ১৮৭৪ সাল হতে ১৯৯৫ সাল পর্যন্ত সামরিক বাহিনী গঠনের বিধান ছিল, বর্তমানে যা রদ করা হয়েছে।  মার্কিন যুক্তরাষ্ট্রের সামরিক বাহিনীর সাথে আইসল্যান্ডের সম্পর্ক দ্বিতীয় বিশ্বযুদ্ধ এর সময় হতেই বিদ্যমান। ১৯৪৯ সালে আইসল্যান্ড ন্যাটো জোটের সদস্য হয়, তবে শর্ত ছিল যে, আইসল্যান্ড কখনোই নিজে সামরিক বাহিনী গঠন করবে না। সামরিক জোটসমূহে আইসল্যান্ডের ভূমিকা হলো সেদেশে বিভিন্ন দেশের সামরিক ঘাঁটি স্থাপনের অনুমতি দেয়া। যেমন, কেফ্লাভিকে ন্যাটো জোটের বিমানঘাঁটি রয়েছে, যা মূলত মার্কিন বিমানবাহিনী পরিচালনা করে থাকে। এছাড়া এখানে ডেনমার্ক ও নরওয়ের ও সামরিক বাহিনীর উপস্থিত আছে। আইসল্যান্ডে ডুবোজাহাজের প্রশিক্ষণও সম্পন্ন হতো, তবে বর্তমানে এটি স্থগিত আছে।   তথ্যসূত্র    আরও দেখুন   বিষয়শ্রেণী:ইউরোপের সামরিক বাহিনী
সুলতানপুর বাংলাদেশের কুমিল্লা জেলার অন্তর্গত দেবিদ্বার উপজেলার একটি ইউনিয়ন।   আয়তন  ১০.৩৬ বর্গ কিলোমিটার   জনসংখ্যা  ২৯,৫৫০ জন (২০১১ সালের আদম শুমারী অনুযায়ী)।   ইতিহাস  সুলতানপুর ইউনিয়ন পূর্বে ১৪নং ধামতী দক্ষিণ ইউনিয়ন নামে পরিচিত ছিল।   অবস্থান ও সীমানা  দেবিদ্বার উপজেলার দক্ষিণাংশে সুলতানপুর ইউনিয়নের অবস্থান। এ ইউনিয়নের পশ্চিমে ভানী ইউনিয়ন, উত্তরে ধামতী ইউনিয়ন, পূর্বে মোহনপুর ইউনিয়ন ও বরকামতা ইউনিয়ন এবং দক্ষিণে চান্দিনা পৌরসভা ও চান্দিনা উপজেলার কেরণখাল ইউনিয়ন অবস্থিত।   প্রশাসনিক কাঠামো  সুলতানপুর ইউনিয়ন দেবিদ্বার উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম দেবিদ্বার থানার আওতাধীন। এটি জাতীয় সংসদের ২৫২নং নির্বাচনী এলাকা কুমিল্লা-৪ এর অংশ।   শিক্ষা ব্যবস্থা    শিক্ষা প্রতিষ্ঠান  (০১) সরকারি প্রাথমিক বিদ্যালয়- ০৭ টি ।                  (০২) বে-সরকারী প্রাথমিক বিদ্যালয়- ০৫ টি ।                  (০৩) উচ্চ বিদ্যালয় - ০৫ টি ।                  (০৪) মাদ্রাসা - ০২ টি ।                  (০৫) এতিম খানা - ০৪ টি ।   যোগাযোগ ব্যবস্থা  পাকা রাস্তা - ১২ কিলোমিটার ।   খাল ও নদী    হাট-বাজার  তুলাগাঁওবাজার   দর্শনীয় স্থান  নুরমানির চর জামে মসজিদ, ব্রিটিশ আমলের তৈরী।   জনপ্রতিনিধি   বর্তমান চেয়ারম্যান:অধ্যক্ষ মো: হুমায়ূন কবির।   আরও দেখুন   দেবিদ্বার উপজেলা  দেবিদ্বার থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:দেবিদ্বার উপজেলার ইউনিয়ন
ম্যাডিসন লিন্টজ হলেন একজন মার্কিন অভিনেত্রী, তিনি মূলত মার্কিন টেলিভিশন চ্যানেল এএমসি-এ প্রচারিত প্রাক-রহস্য উৎঘাটনমূলক দৃশ্যকাব্যের জনপ্রিয় ছোট পর্দার ধারাবাহিক  দ্য ওয়াকিং ড্যাড-এ তার অভিনীত চরিত্র সোফিয়া পেলেটিয়ার", এবং আমাজন স্টুডওস-এর ধারাবাহিক বোস্চ-এ "মাদ্দি বোস্চ" হিসেবে অভিনয় করার জন্য বিশেষ ভাবে প্রসিদ্ধ।   কর্মজীবন  ম্যাডিসন লিন্টজ, মাত্র ছয় বছর বয়সে বিভিন্ন বিজ্ঞাপনে অভিনয় করার মাধ্যমে এবং হস্তলিপি বর্ণনা করার কাজ করার মাধ্যমে অভিনয় জীবন শুরু করেন।  লিস্টজ, মার্কিন টেলিভিশন চ্যানেল এএমসি-এ প্রচারিত প্রাক-রহস্য উৎঘাটনমূলক দৃশ্যকাব্যের জনপ্রিয় মার্কিন ধারাবাহিক "দ্য ওয়াকিং ড্যাড"-সোফিয়া ভূমিকায় অভিনয় করছেন। এছাড়াও তিনি মার্কিন টেলিভিশন চ্যানেল "এবিসি" (২০১২-২০১৬) এবং সিএমটি (২০১৬-বর্তমান)-এ প্রচারিত সঙ্গীত সম্পকৃত দৃশ্যকাব্যের ধারাবাহিক ন্যাশভ্যিলি এবং টকশো ইট'স সুপারন্যাচারাল-এও হাজির হয়েছেন।  তিনি ২০১১ সালে মুক্তিপ্রাপ্ত, "নিউবর্ন কান্ট্রি" নামে একটি স্বাধীন চলচ্চিত্রে অভিনয় করেছেন, এছাড়াও ২০১২ সালে আরো দুটি চলচ্চিত্রে অভিনয় করেন, যেগুলো হল পারিবারিক দৃশ্যকাব্যের হাস্যরসভিত্তিক মার্কিন চলচ্চিত্র পেরেন্টিয়াল গাইডেন্স, এবং রোমাঞ্চকর দৃশ্যকাব্যের মার্কিন চলচ্চিত্র আফটার''।   ব্যক্তিগত জীবন  লিন্টজের মা এবং তার তিনজন সহোদরদেরও অভিনয় করার অভিজ্ঞতা রয়েছে।  ২০১২ সালের হিসাবে, লিন্টজ তার পরিবারের সাথে মার্কিন যুক্তরাষ্ট্রের জর্জিয়া রাজ্যের আলফারেটা শহরে বসবাস করেন, এবং তিনি গৃহ শিক্ষা কার্যক্রমের আওতাভুক্ত হন।   চলচ্চিত্র সমূহ  + চলচ্চিত্রের ভূমিকা সমূহ সাল শিরোনাম ভূমিকা মন্তব্য২০১২আফটারতরুনী এনা২০১২পেরেন্টিয়াল গাইডেন্সআশলে২০১৮টেল মি ইওর নেইমহান্নাহ্  + ছোট পর্দার ভূমিকা সাল শিরোনাম ভূমিকা মন্তব্য২০১০–২০১২দ্য ওয়াকিং ড্যাডসোফিয়া পেলেটিয়ারআবর্তক ভূমিকা, এছাড়াও সাধারণ ভূমিকায় (সিজন সমূহ ১–২); ৮ টি পর্ব২০১১ইটস সুপার ন্যাচারালনাটালিয়া২০১২ন্যাশভ্যিলিডানা বাটলার২০১২আমেরিকান জুডিএ্যানিছোট পর্দার চলচ্চিত্র২০১৫–বর্তমানবোস্চম্যাদি বোস্চমূল ভূমিকায়   পুরস্কার এবং মনোনয়ন সমূহ   সাল পুরস্কার বিভাগ কাজ ফলাফল তথ্যসূত্র ২০১৩ ইয়ং আর্টিস্ট অ্যাওয়ার্ডস ছোট পর্দার ধারাবাহিকে সেরা অভিনয় –  তরুনী সাহায্যকারী অভিনেত্রী দ্য ওয়াকিং ড্যাড   ২০১৬ ইয়ং আর্টিস্ট অ্যাওয়ার্ডস ছোট পর্দার ধারাবাহিকে সেরা অভিনয় – আবর্তক ভূমিকায় অভিনয় করা তরুনী অভিনেত্রী (১৪–২১) বোস্চ     তথ্যসূত্র    বহিঃসংযোগ   বিষয়শ্রেণী:১৯৯৯-এ জন্ম বিষয়শ্রেণী:জর্জিয়া রাজ্য থেকে আগত অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:আলফারেটা, জর্জিয়া থেকে আগত ব্যক্তি বিষয়শ্রেণী:জন্মভূমির নাম যোগ করা হয়নি বিষয়শ্রেণী:২১শ শতাব্দীর মার্কিন নারী বিষয়শ্রেণী:জর্জিয়ার (মার্কিন যুক্তরাষ্ট্রের অঙ্গরাজ্য) অভিনেত্রী বিষয়শ্রেণী:২১শ শতাব্দীর মার্কিন অভিনেত্রী
ইতিহাসখ্যাত বুহাইব যুদ্ধ ছিল পারসিকদের বিপরীতে মুসলমানদের অভিযান। পূর্বে জিসিরের যুদ্ধে পারসিকদের বিজয়ের কারণে তাদের সাহস বেড়ে গিয়েছিল। আর পরাজিত মুসলমানরা তখন লজ্জিত হয়ে পেরেশান হয়ে পড়লেন। ওমর রাঃ তখন পারসিকদের বিরুদ্ধে যুদ্ধের জন্য আরো দক্ষ একটি সেচ্ছাসেবক বাহিনী তৈরি করলেন। মুহুর্তের মধ্যে বাহিনী তৈরি হয়ে যায়।  ওমর রাঃ তখন তাদেরকে মুসান্না বিন হারিসা রাঃ এর সাহায্যে পাঠিয়ে দেন। এদিকে আরবের অন্যতম গোত্র বাজিলা গোত্রের সরদার আব্দুল্লাহ বাজালি রাঃ নিজের গোত্রের বাহিনী নিয়ে ইরাকে পৌছে যান। পারস্যের সেনাপ্রধান রুস্তম মুসলমানদের এমন প্রস্তুতির কথা শুনে ভাবলো, এবারও সেতু যুদ্ধের মতো তারা জয়লাভ করবে। তাই সে সেনাপতি মিহরানের অধীনে একদল সেনা দিয়ে মুসলমানদের বিরুদ্ধে প্রেরণ করে।  ফুরাত নদীর তীরে বুহাইব নামক স্থানে তারা একত্রিত হয়। মুসান্না বিন হারিসা রাঃ এবার আর নিজ থেকে নদী পার হন নি। পারসিকদেরকে বললেন, নদী পার হয়ে আসতে। পারসিকরা তখন বিজয়ের নেশায় নদী পার হয়ে আসে। এরপর মুসলমানদের সাথে পারসিকদের যুদ্ধ বেঁধে যায়। দুপক্ষই তুমুলভাবে যুদ্ধ করছিল। মুসলমানদের নিকট এবং পারসিকদের নিকট এটি ছিল অস্ত্বিত্বের লড়াইয়ের মতো।   যুদ্ধের ফলাফল  বুহাইবের যুদ্ধে পারসিকদের সেনাপতি মিহরান মারা যায়। ফলে পারসিকরা মনোবল হারিয়ে ফেলে। অপরদিকে মুসলমানদের ডান ও বাম বাহু পারসিকদের উপর জোড়ালো আক্রমণ করে তাদেরকে পিছু হটিয়ে দেয়। শেষ পর্যন্ত পারসিকদের নদী অতিক্রম করা ব্যতিত আর কোনো রাস্তা ছিল না। তারা নদী পার হওয়ার আগেই মুসলমানদের একটি দল গিয়ে সাঁকোর নিয়ন্ত্রণ নিয়ে নেয়। ফলে পারসিকরা দিগবিদিক পলায়ন করতে থাকে। এই যুদ্ধে মুসলমানদের বিষয় অর্জন হয়। পারসিকদের প্রায় ১ লক্ষ সৈন্য নিহত হয় এই যুদ্ধে।   তথ্যসূত্র   বিষয়শ্রেণী:সাসানীয় সাম্রাজ্য জড়িত লড়াই বিষয়শ্রেণী:রাশিদুন খিলাফত জড়িত লড়াই বিষয়শ্রেণী:মুসলিমদের মেসোপটেমিয়া বিজয় বিষয়শ্রেণী:ইরাকের সামরিক ইতিহাস বিষয়শ্রেণী:৬৩৪
ক্লদ ব্যারোস জেনিংস (; জন্ম: ৫ জুন, ১৮৮৪ - মৃত্যু: ২০ জুন, ১৯৫০) মেলবোর্নের সেন্ট কিল্ডায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১২ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড বুলস ও সাউথ অস্ট্রেলিয়া দলের প্রতিনিধিত্ব করেছেন ক্লদ জেনিংস। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন।   ঘরোয়া ক্রিকেট  ক্লদ জেনিংস ডানহাতি উদ্বোধনী ব্যাটসম্যান হিসেবে খেলার জগতে প্রবেশ করলেও মাঝে-মধ্যেই দলের প্রয়োজনে উইকেট-রক্ষণে এগিয়ে আসতেন। অস্ট্রেলীয় ঘরোয়া ক্রিকেটে মাত্র একটি সেঞ্চুরির সন্ধান পেয়েছিলেন। প্রথম-শ্রেণীর খেলাগুলোয় তার ব্যাটিং গড় ২০-এরও কম ছিল।   টেস্ট ক্রিকেট  ১৯১২ সালে ইংল্যান্ডে ত্রি-দেশীয় প্রতিযোগিতায় আকস্মিকভাবে ক্লদ জেনিংসের অন্তর্ভূক্তি ঘটে। দল নির্বাচকমণ্ডলীর সাথে তখন ক্লেম হিল, ভিক্টর ট্রাম্পারসহ ছয়জন শীর্ষস্থানীয় খেলোয়াড় আর্থিক সংঘাতে জড়িয়ে পড়েছিলেন।  ঐ সফরে ছয়টি টেস্টের সবকটিতে অংশ নিয়েছিলেন। তিনটি ছিল স্বাগতিক ইংল্যান্ডের বিপক্ষে ও বাদ-বাকী তিনটি দক্ষিণ আফ্রিকার বিপক্ষে। আট ইনিংসে অংশ নিয়ে দুইটিতে অপরাজিত ছিলেন। সর্বমোট ১০৭ রান তুলেন তিনি। তন্মধ্যে, ম্যানচেস্টারের ওল্ড ট্রাফোর্ডে দক্ষিণ আফ্রিকার বিপক্ষে নিজস্ব প্রথম টেস্টে ব্যক্তিগত সর্বোচ্চ ৩২ রান তুলেছিলেন। তবে, টেস্টগুলোয় তিনি উইকেট-রক্ষণের দায়িত্ব পালন করেননি। পূর্ণাঙ্গ সফরে ১০৩৭ রান তুলতে সমর্থ হয়েছিলেন। ব্যক্তিগত সর্বোচ্চ করেন ৮২ রান।   ব্যক্তিগত জীবন  ১৯১২ সালের ইংল্যান্ড সফর থেকে চলে আসার পর প্রথম-শ্রেণীর ক্রিকেট থেকে অবসর গ্রহণ করেন ও ব্যবসায় প্রশাসনে জড়িতে হন। দক্ষিণ অস্ট্রেলিয়ায় ব্রিটিশ বাণিজ্য প্রতিনিধি ও অ্যাডিলেড চেম্বার অব কমার্সের সচিব হিসেবে নিযুক্তি পান।  ২০ জুন, ১৯৫০ তারিখে দক্ষিণ অস্ট্রেলিয়ার অ্যাডিলেডে ৬৬ বছর বয়সে ক্লদ জেনিংসের দেহাবসান ঘটে।   তথ্যসূত্র    আরও দেখুন   জন ম্যাকলারিন  ১৯১২ ত্রি-দেশীয় প্রতিযোগিতা  নিউ সাউথ ওয়েলস ক্রিকেট দল      অস্ট্রেলীয় টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৮৮৪-এ জন্ম বিষয়শ্রেণী:১৯৫০-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:কুইন্সল্যান্ডের ক্রিকেটার বিষয়শ্রেণী:দক্ষিণ অস্ট্রেলিয়ার ক্রিকেটার বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার বিষয়শ্রেণী:মেলবোর্নের ক্রীড়াবিদ বিষয়শ্রেণী:মেলবোর্ন থেকে আগত ক্রিকেটার
250px|থাম্ব কাকতাড়ুয়া () হচ্ছে কাক কিংবা অন্যান্য পশু-পাখিকে ভয় দেখানোর জন্যে জমিতে রক্ষিত মানুষের প্রতিকৃতি বিশেষ। এর মাধ্যমে পশু-পাখিকে ক্ষেতের ফসল কিংবা বীজের রক্ষণাবেক্ষনের লক্ষ্যে নিরুৎসাহিত করা হয়। ফসলের জন্য ক্ষতিকর পাখির আক্রমণ থেকে রক্ষা পাবার উদ্দেশ্যেই মূলতঃ মাঠে কাকতাড়ুয়া দাঁড় করানো অবস্থায় রাখা হয়। অনেকক্ষেত্রে কাকদের ভয় দেখানোর জন্য অন্য একটা কাক মেরে উঁচু জায়গায় ঝুঁলিয়ে রাখা হয়।বাংলাদেশের পাখি, শরীফ খান, দিব্যপ্রকাশ, ঢাকা (২০০৮), পৃষ্ঠা - ৩১৪   প্রয়োগ  250px|থাম্ব সাধারণত ফাঁদ হিসেবে ও ভয় দেখানোর উদ্দেশ্যে কাকতাড়ুয়া তৈরী করা হয়। সনাতনী ধারায় এটি মানুষের দেহের গড়নের সাথে মিল রেখে পুরনো, পরিত্যক্ত কাপড় দিয়ে কিম্ভুতকিমাকার বা সঙের ন্যায় সাজানো হয়। তারপর কৃষক কর্তৃক জমির মাঝামাঝি স্থানে গর্ত খুঁড়ে খুঁটি হিসেবে দাঁড় করিয়ে রাখা হয়। এর মাধ্যমে বাতাসের দোলায় কাপড় হাল্কা দুলতে থাকে এবং কাক অথবা চড়ুইজাতীয় পাখির উৎপাত ও সাম্প্রতিক সময়ে বীজ বপনের ফলে তাদের খাদ্য সংগ্রহ করা থেকে বিরত রাখার প্রয়াস চালানো হয়।Lesley Brown (ed.). (2007). "Shorter Oxford English Dictionary on Historical Principles". 6th ed. Oxford: Oxford University Press.    বিকল্প ব্যবহার  বসন্তকালে বাগানে কাকের উৎপাতজনিত সমস্যা সৃষ্টি হয়ে থাকে। কাছাকাছি অবস্থান করে এ পাখিটি রোপিত বীজ মাঠে নেমে খেয়ে ফেলে। আধুনিক কাকতাড়ুয়া হিসেবে সচরাচর ফাঁদ মানবাকৃতির প্রতিকৃতির বিকল্প হিসেবে ব্যবহৃত হচ্ছে। ক্যালিফোর্নিয়ার খামারগুলোয় সূর্যের আলোয় প্রতিফলিত হয় এমন ধরনের ফিতা ব্যবহার করা হয়। এছাড়াও স্বয়ংক্রিয়ভাবে প্রোপেন গ্যাসের সাহায্যে সৃষ্ট বন্দুকের বিকট আওয়াজও কাকতাড়ুয়ার অন্যতম বিকল্প উপকরণ হিসেবে বিবেচিত হচ্ছে।   দেশভেদে কাকতাড়ুয়ার রূপভেদ   বাংলাদেশ  বাংলাদেশে কাকতাড়ুয়ার সহজ যে চেহারা দেখা যায়, তা হলো: একটা খাড়া লম্বাকৃতির দন্ডের উপরের এক-তৃতীয়াংশে ভূমি সমান্তরালে আড়াআড়ি করে আরেকটি দন্ড বেঁধে দুপাশে হাত ছড়িয়ে দাঁড়ানো মানুষের আকৃতি তৈরি করা হয়, তারপর এই আকৃতির গায়ে জড়িয়ে দেয়া হয়, পুরোন পাঞ্জাবি, কিংবা শার্ট-লুঙ্গি। লম্বাকৃতি দন্ডের উপরের মাথায় রেখে দেয়া হয় দইয়ের পাতলা সানকির মতো মাটির পাতিল— এতে পাতিলের তলা বাইরের দিকে বেরিয়ে থাকে আর একটা মানুষের গোলগাল মুখের মতো দেখায়। কেউ কেউ সেই পাতিলের তলাকে আরো বেশি বাস্তবসম্মত করতে সেখানে চোখ-মুখ এঁকে মানুষের আদল স্পষ্ট করেন। তবে অনেক স্থানে ধর্মীয় কিংবা স্থানীয় আজন্ম লালিত বিশ্বাসের প্রেক্ষিতে পাতিলের তলায় বিভিন্ন শুভ-নকশা আঁকা দেখা যায়— কখনও গোল গোল বুটি, কখনও চারকোনো ছক ইত্যাদি এঁকে মাটির সানকি দিয়ে ফসলের সু-উৎপাদন কামনা করা হয়।   জনপ্রিয় মাধ্যমে উপস্থাপনা  কাকতাড়ুয়া বিভিন্ন সময় পৃথিবীর বিভিন্ন জনপ্রিয় মাধ্যমে উপস্থাপিত হয়েছে। বেশিরভাগ ক্ষেত্রেই তা গ্রামীণ জীবনের মূর্ত প্রতীকরূপে উপস্থাপিত হলেও, অনেক ভৌতিক চলচ্চিত্রে কাকতাড়ুয়াকেই নির্জন কৃষিজমিতে দাঁড়ানো ভূত হিসেবে উপস্থাপন করা হয়েছে। বাংলাদেশে প্রদর্শিত সিসিমপুর শিশু-ম্যাগাজিন অনুষ্ঠানে সেই অনুষ্ঠানের চরিত্র ইকরি কর্তৃক শিশুদেরকে কাকতাড়ুয়ার সাথে পরিচিত করা হয়েছিল। এছাড়াও বাংলাদেশের বহু গ্রামীণ নাটক-চলচ্চিত্রে কাকতাড়ুয়ার উপস্থিতি লক্ষ্যণীয়।   আরও দেখুন   টিং মং   তথ্যসূত্র    বহিঃসংযোগ    Photo of a crow trap in Australia    বিষয়শ্রেণী:পাখি কীটপতঙ্গ নিয়ন্ত্রণ বিষয়শ্রেণী:কৃষি
সরভোগ বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (ছয় বার)।  ভোটার পরিসংখ্যান ২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,২৭,৯১৫ জন যার মধ্যে পুরুষ ভোটার ১,১৭,৪০৬ জন এবং নারী ভোটার ১,১০,৫০৩ জন। এছাড়াও ছয়জন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। পাথারকান্দি বিধানসভা কেন্দ্রে ২০২১ ভোটার লিঙ্গানুপাত ৯৪১।  ২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৯৬,৫৫৮ জন যার মধ্যে পুরুষ ভোটার ১,০৩,৪৫৮ জন এবং নারী ভোটার ৯৩,১০০ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৬০,১৮৬ জন যার মধ্যে পুরুষ ভোটার ৮৫,৩৭২ জন এবং নারী ভোটার ৭৪,৮১৪ জন।https://www.news18.com/assembly-elections-2021/assam/sorbhog-election-result-s03a040/   বিধানসভার সদস্য    নির্বাচন বিধায়কদল সময়কাল২০২১ মনোরঞ্জন তালুকদার  সিপিআই(এম) ২০২১-বর্তমান২০১৬ রঞ্জিত কুমার দাস  বিজেপি ২০১১-২০২১২০১১২০০৬উদ্ধব বর্মণ  সিপিআই(এম)২০০৬-১১২০০১সামসুল হক স্বতন্ত্র২০০১-০৬১৯৯৬হেমেন দাস  সিপিআই (এম)১৯৯৬-০১১৯৯১সামসুল হক  আইএনসি১৯৯১-৯৬১৯৮৫ হেমেন দাস  সিপিআই (এম) ১৯৭৮-৯১১৯৮৩১৯৭৮১৯৭২প্রণীতা তালুকদার আইএনসি১৯৬৭-৭৮১৯৬৭১৯৬২অক্ষয় কুমার দাস১৯৬২-৬৭১৯৫৭ঘনশ্যাম তালুকদার স্বতন্ত্র১৯৫৭-৬২১৯৫১অক্ষয় কুমার দাস  আইএনসি১৯৫১-৫৭  নির্বাচনী ফলাফল ২০২১ ফলাফল  ২০১৬ ফলাফল     ২০১১ ফলাফল      তথ্যসূত্র   বিষয়শ্রেণী:বড়পেটা জেলা বিষয়শ্রেণী:আসামের বিধানসভা কেন্দ্র
বাসন্তী বা বাসন্তী উল্লেখ করতে পারে:   বিনোদন    বাসন্তী (২০০০ চলচ্চিত্র), একটি নেপালি রোমান্টিক ছবি  বাসন্তী (২০০৮ চলচ্চিত্র), ২০০৮ সালের ভারতীয় পাঞ্জাবি ভাষার চলচ্চিত্র  বাসন্তী, ১৯৭৫ সালের ভারতীয় চলচ্চিত্র শোলে- এর একটি চরিত্র   মানুষ    বাসন্তী কুমল চৌধুরী, নেপালী ক্রীড়াবিদ।  বাসন্তী দেবী (১৮৮০-১৯৭৪), ভারতীয় স্বাধীনতা কর্মী।  বাসন্তী দুলাল নাগচৌধুরী (১৯১৭-২০০৬), ভারতীয় পদার্থবিদ এবং শিক্ষাবিদ  বাসন্তী সরমা (জন্ম ১৯৪৪), ভারতীয় রাজনীতিবিদ।  গ্রাহাম বাসন্তী, ভারতীয় মহিলা পুরোহিত।   স্থান    বাসন্তী, দক্ষিণ ২৪ পরগণা, ভারতের পশ্চিমবঙ্গের একটি শহর  বাসন্তী (সম্প্রদায় উন্নয়ন ব্লক)  বাসন্তী (বিধানসভা কেন্দ্র)   আরো দেখুন    বসন্ত (দ্ব্যর্থতা নিরসন)
চৌধুরী মুমতাজ আহমেদ জাজ্জা (১৫ জুন ১৯৮৮ - ৩০ সেপ্টেম্বর ২০১১) ছিলেন পাকিস্তান মুসলিম লিগ (এন) রাজনৈতিক দলের সাথে যুক্ত একজন পাকিস্তানি রাজনীতিবিদ যিনি ১৯৮৫ থেকে ১৯৮৮ সাল পর্যন্ত পাকিস্তানের জাতীয় পরিষদের সদস্য এবং ২০০৮ সালের সাধারণ নির্বাচনের পরে পাঞ্জাব প্রাদেশিক পরিষদের (এমপিএ) নির্বাচিত সদস্য ছিলেন।   জীবনক্রম  মুমতাজ আহমেদ জাজ্জা পেশায় একজন কৃষিবিদ এবং পাঞ্জাবের বাহাওয়ালপুর জেলার ইয়াজমান তহসিলের বাসিন্দা। তার আদি পৈতৃক নিবাস ছিল কিলা কল্লার ওয়ালার নিকটবর্তী মোহরি কায় জাজ্জায়। তিনি তার প্রথম রাজনৈতিক জীবনে বাহাওয়ালপুর জেলা সরকারের সদস্য হিসাবে দুটি মেয়াদে (১৯৭৯–৮৩ এবং ১৯৮৩–৮৭) কাজ করেছিলেন। তিনি মুলতানের বাহাউদ্দিন জাকারিয়া বিশ্ববিদ্যালয় থেকে স্নাতক অধ্যয়ন করেছিলেন। মৃত্যুর আগে তিনি পাঞ্জাব বিধানসভায় শিক্ষা বিষয়ক সংসদীয় সচিবের দায়িত্ব পালন করছিলেন।   মৃত্যু ও উত্তরাধিকর  ২০১০ সালের ৩০ সেপ্টেম্বর লাহোরের জিন্নাহ হাসপাতালে ডেঙ্গু জ্বরে আক্রান্ত হয়ে তিনি মারা গিয়েছিলেন। তিনি পাঁচটি ছেলেমেয়ে রেখে গেছেন।   তথ্যসূত্র   বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তান মুসলিম লিগের (এন) রাজনীতিবিদ বিষয়শ্রেণী:ডেঙ্গু জ্বরে মৃত্যু বিষয়শ্রেণী:২০১১-এ মৃত্যু বিষয়শ্রেণী:১৯৪৮-এ জন্ম বিষয়শ্রেণী:পাঞ্জাব, পাকিস্তানের রাজনীতিবিদ বিষয়শ্রেণী:পাঞ্জাব প্রাদেশিক পরিষদের সদস্য ২০০৮-২০১৩ বিষয়শ্রেণী:পাঞ্জাব, পাকিস্তানে সংক্রামক রোগে মৃত্যু
আন-নূর জামে মসজিদ বা মসজিদ জামেক আন-নূর (বা কখনও কখনও ফেডারেল টেরিটরি অফ লাবুয়ান বা স্টেট ফেডারেল টেরিটরি অফ লাবুয়ান মসজিদ নামেও পরিচিত) হলো মালয়েশিয়ার যুক্তরাষ্ট্রীয় অঞ্চল লাবুয়ানের একমাত্র মসজিদ।   ইতিহাস  সাবাহ ইসলামিক ধর্ম কাউন্সিল (এমইউআইএস)-এর দ্বারা সাবাহ রাজ্য সরকার এই মসজিদটি নির্মাণের প্রাথমিক পর্যায় পরিচালনা করেছে। এই মসজিদটি নিকটস্থ পুরানো আরেকটি মসজিদ প্রতিস্থাপনের জন্য নির্মাণ করা হয়েছিল। ১৯৮২ সালে এই মসজিদের নির্মাণ কাজ শুরু হয়েছিল এবং ১৯৮৭ সালে সম্পন্ন হয়েছে। ১৪তম যুক্তরাষ্ট্রীয় অঞ্চল দিবসের সাথে মিল রেখে মালয়েশিয়ার অষ্টম রাজা জোহরের সুলতান ইস্কান্দার ১৯৮৮ সালের ১লা ফেব্রুয়ারি তারিখে এই মসজিদের উদ্বোধন করেছেন।   স্থাপত্য  দাতো বাহারউদ্দিন আবু কাসিমের নেতৃত্বাধীন আরকিতেক জুরুবিনা বেরতিগা এই মসজিদটির স্থাপত্য নকশাটি করেছিল। এই মসজিদে ব্রুনাই মালয় স্থাপত্য উপাদানের সাথে উসমানীয় স্থাপত্যের মিশ্রণ লক্ষ্য করা যায়। এই দুইয়ের সমন্বয়ে এই নতুন মসজিদটি তৈরি করা হয়েছে, যার একটি অনন্য পরিচয় এবং সুন্দরতা রয়েছে। এই মসজিদটি উভয় পাশে একটি গম্বুজ এবং দুটি লম্বা টাওয়ারের পাশাপাশি জনসাধারণের ব্যবহারের জন্য বিভিন্ন সুযোগ-সুবিধা এবং সরঞ্জাম দ্বারা সজ্জিত; যেমন: তিনটি বক্তৃতা হল, দারুল হিকমাহ গ্রন্থাগার, প্রশাসনিক অফিস এবং একটি বিশ্রাম কক্ষ।   আরো দেখুন   মালয়েশিয়ায় ইসলাম   তথ্যসূত্র   বিষয়শ্রেণী:গম্বুজসহ মসজিদ বিষয়শ্রেণী:লাবুয়ানের মসজিদ বিষয়শ্রেণী:১৯৮৭-এ সম্পন্ন মসজিদ বিষয়শ্রেণী:১৯৮৭-এ মালয়েশিয়ায় প্রতিষ্ঠিত বিষয়শ্রেণী:২০শ শতাব্দীর এশিয়ার মসজিদ